मेडिकल के क्षेत्र में करियर बनाने का सपना देखने वाले स्टूडेंट्स के लिए अच्छी खबर है। सीबीएसई की ओर से आयोजित होने वाले नेशनल एलिजिबिलिटी कम एंट्रेंस टेस्ट (नीट) एग्जाम अब साल में दो बार आयोजित किया जाएगा। इसकी जानकारी मानव संसाधन विकास मंत्री प्रकाश जावड़ेकर ने घोषण की थी। साथ ही कुछ दिन पहले उन्होंने अपने ट्विटर पर भी इसका जिक्र किया था। उन्होंने कहा कि साल में दो बार एग्जाम लेने का मुख्य उद्देश्य बेहतरीन छात्रों को मौका देना है। साल में दो बार एग्जाम होने से स्टूडेंट्स में तनाव काफी हद तक कम हो जाएगी। हालांकि दोनों एग्जाम मे बैठना अनिवार्य़ नहीं होगा।